

**På Long-John til Lofoten**

**En klubaften for Pedalatleterne 1. nov. 2018**

****

**Mesterkokken Michael Aaby gjorde sin drøm til virkelighed og cyklede 6000 km. til Nordkap - tur/retur.**

**Den 1. november klokken 19.30 fortæller Michael om den lange tur til Nordkap.**

**Vi skal høre - og se - om forberedelserne og gennemførelsen af dette store projekt, som ikke bare var en cykeltur, men også en prøve på nordisk gæstfrihed.**

**Hvordan ville det være at banke på hos vildt fremmede og tilmed bede om husly - fulgt af et tilbud om at være familiens kok for en aften?**

**Klubaftenen afholdes i vores klublokaler - Højvangen 25, 3480 Fredensborg**

**Vi holder en pause i foredraget, når vi ”når Nordkap”. Her serveres ”Norske vafler med surkrem” samt ”tynd” norsk kaffe.**

**Med bedste pedalhilsen**

**Peter**